ລັດຖະບານ ອັຟການິສຖານ ກ່າວວ່າ ກຳລັງຮັກສາຄວາມປອດໄພ ເສຍຊີວິດ 3,500 ຄົນ ນັບແຕ່ ສຫລ ກັບກຸ່ມ ຕາລິບານ ເຊັນຂໍ້ຕົກລົງນຳກັນ
ັັປະທານາທິບໍດີອັຟການິສຖານ ທ່ານອາສຣັຟ ການີ ມີກຳ ລັງປ້ອງກັນຊາດ ແລະຮັກສາຄວາມປອດໄພແຫ່ງຊາດຂອງອັຟການິສຖານ (NDSF) ປະມານ 3,500 ຄົນ ຖືກຂ້າຕາຍ ແລະອີກ 6,780 ຄົນໄດ້ຮັບບາດ ໃນການໂຈມຕີຂອງກຸ່ມຕາລີບານລະຫວ່າງວັນທີ 29 ກຸມພາ. 
ປະທານາທິບໍດີອັຟການິສຖານ ທ່ານອາສຣັຟ ການີ ກ່າວໃນວັນອັງຄານທີ່ຜ່ານມາວ່າ ກຳລັງຮັກສາຄວາມປອດໄພອັຟການິສຖານຫລາຍກວ່າ 3,500 ຄົນ ໄດ້ ຖືກຂ້າຕາຍ ນັບແຕ່ສະຫະລັດ ໄດ້ເຊັນສັນຍາຂໍ້ຕົກລົງສັນຕິພາບໃນເດືອນກຸມພາ ທີ່ຜ່ານມາ ການປະກາດດັ່ງກ່າວມີຂຶ້ນໃນຂະນະທີ່ລັດຖະບານອັຟກາສິນຖານ ແລະພວກກະບົດ ຕາລິບານໄດ້ປະກາດໃນມື້ດຽວກັນນັ້ນວ່າມີການຢຸດຍິງເປັນເວລາສາມວັນ ຊຶ່ງກົງກັບ ວັນສະຫຼອງບຸນອິດ-ອານ-ແອດຮາ (Eid-al-Adha) ທີ່ເປັນວັນບຸນ ຂອງຊາວມຸສລິມ ໃນວັນສຸກ ທູດພິເສດຂອງສະຫະລັດ ທ່ານຊາລເມ ຄາລີລຊາດ ກ່າວຢູ່ໃນການ ສົ່ງຂໍ້ ຄວາມທາງ ທວີດເຕີວ່າ “ຄວາມຫວັງຂອງເຮົາກໍຄືບຸນອີດ (Eid) ໄດ້ ນຳເອົາ ຊາວອັຟການິສຖານ ເຂົ້າມາຫາກັນໂດຍພື້ນຖານຄວາມເຂົ້າໃຈກັນ ແລະນັບ ຖືຊຶ່ງກັນ ແລະກັນ ແລະຫຍັບ ເຂົ້າໃກ້ກັບສັນຕິພາບແບບຍືນຍົງຫລາຍຂຶ້ນ ” ຢູ່ໃນກອງປະຊຸມເຈົ້າໜ້າທີ່ອະວຸໂສໃນນະຄອນກາບູລນັ້ນ ທ່ານການີ ກ່າວວ່າ ມີກຳ ລັງປ້ອງກັນຊາດ ແລະຮັກສາຄວາມປອດໄພແຫ່ງຊາດຂອງອັຟການິສຖານ (NDSF) ປະມານ 3,500 ຄົນ ຖືກຂ້າຕາຍ ແລະອີກ 6,780 ຄົນໄດ້ຮັບບາດ ເຈັບຢູ່ໃນການໂຈມ ຕີຂອງກຸ່ມຕາລີບານລະຫວ່າງວັນທີ 29 ກຸມພາ ເວລາທີ່ສະຫະລັດກັບຕາລິບານ ໄດ້ເຊັນຂໍ້ຕົກລົງສັນຕິພາບນໍາກັນ ແລະວັນທີ 21 ກໍລະກົດ ທ່ານການີ ກ່າວວ່າ “ກຸ່ມຕາລີບານ ເຖິງຢ່າງໃດກໍດີ ໄດ້ດໍານເນີນການໂຈມຕີ ຢ່າງເຕັມ ສ່ວນຕໍ່ກອງກໍາລັງ ANDSF, ຕໍ່ປະຊາຊົນ ແລະລັດຖະບານຂອງອັຟ ການິສຖານ ແບບ ນີ້ມັນແມ່ນຜົນດີຂອງສັນຕິພາບແນວໃດ? ເວົ້າເຖິງເຈດຕະນາຫຍັງ? ທ່ານກ່າວວ່າ ພົນລະເຮືອນປະມານ 775 ຄົນໄດ້ຖືກຂ້າຕາຍ ແລະ 1,609 ຄົນໄດ້ຮັບ ບາດເຈັບໃນລະຫວ່າງເວລານັ້ນ ລັດຖະບານອັຟການິສຖານ ເທົ່າທີ່ຜ່ານມາໄດ້ຢັບຢັ້ງໃຈ ບໍ່ຢາກເປີດເຜີຍຈຳນວນ ທີ່ ແທ້ຈິງຂອງການເສຍຊີວິດ ແລະບາດເຈັບຈາກການປະທະກັນກັບຕາລີບານ ທ່ານການີ ເຖິງຢ່າງໃດກໍດີກໍໄດ້ກ່າວວ່າ ໃນທ້າຍປີ 2018 ມີກໍາລັງຮັກສາຄວາມ ສະຫງົບຫຼາຍ ກວ່າ 28,500 ຄົນ ໄດ້ຖືກຂ້າຕາຍ ນັບແຕ່ປີ 2015 ມາ